རཱ་མ་ཎའི་རྟོགས་བརྗོད་དུས་ནམ་ཞིག་ལ་བརྩམས་པའི་སྐོར་ལ་མཁས་པ་མང་པོའི་ལྟ་ཚུལ་མི་མཐུན་ཏེ།རྒྱ་གར་གྱི་མཁས་པ་མང་པོ་ཞིག་གིས་རིག་བྱེད་བཞི་བརྩམས་པའི་རྗེས་ནས་རཱ་མ་ཎའི་རྟོགས་བརྗོད་བརྩམས་པ་ཡིན་པར་འདོད།སྤྱི་ལོའི་སྔོན་གྱི་དུས་རབས་ལྔ་པར་སླེབས་དུས་རྟོགས་བརྗོད་ལ་ད་དུང་ཁ་སྣོན་དང་ཁ་གསབ་བྱེད་བཞིན་འདུག་ཟེར།རྒྱ་གར་གྱི་མཁས་པ་ཅིན་ཏ་མ་ནུ་ཡིས་ངེས་བརྗོད་རིག་བྱེད་ཀྱི་བམ་པོ་བཅུ་བར་བྱུང་བའི་རཱ་མ་ཞེས་པ་ཤིང་རྟ་བཅུ་བའི་བུ་རཱ་མ་ཎ་ཡིན་པར་བཤད།དེས་ན་ངེས་བརྗོད་རིག་བྱེད་ཀྱི་བམ་པོ་བཅུ་བ་དུས་ནམ་བརྩམས་པའི་ལོ་ལ་ཡང་ལྟ་ཚུལ་མི་མཐུན་པ་ཡོད་དེ།ཡོ་རོབ་གླིང་གི་མཁས་པས་སྤྱི་ལོའི་སྔོན་གྱི་ལོ་༡༥༠༠ནང་ཡིན་པར་འདོད།